c: text/html

text:
WILLEMSTAD - Ayera durante reunion di Parlamento di Kòrsou a trata e kambio di lei di importashon. E kambio ta enserá ku organisashonnan Deportivo, Skol i tambe instansianan di kuido no mester paga impuesto di importashon ora risibí un regalo.
Mirando ku basta tempu kaba diferente organisashon ta man na kabes ora risibí regalo/donashon for di afó ku nan tin un gastu haltu pa paga a Duana. Ku e kambio di lei aki diferente di e organisashonnan aki por risibí donashon for di afó sin tin problema ku impuesto di importashon.
Tambe lei ta kita impuesto pa importadornan ku ta importá materialnan di deporte. Esaki lo nifiká ku preis nan di artíkulonan deportivo tambe lo baha. E echo aki sigur lo yuda pa sigui promové hasimentu di deporte bou di nos pueblo.
Nos frakshon kier a felisitá nos minister Kenneth “Hòmber di Deporte” Gijsbertha pa e tremendo lei I kambionan hasi.

robotstxt: allowed

filter: keep


text:
Alhambra Casino and Shops ta caminda henter Aruba ta bay hunga. Alhambra Casino ta hiba su clientela na un experience eleva cu machinenan moderno, weganan di mesa exitante y un variedad di tienda y restaurantnan pa tur bon gusto.
Elite ta un programa nobo cu ta duna hungadornan di nivel premium privilegionan special, mas recompensa y ofertanan exclusivo.
“Nos a haya bon comentario di nos miembronan tocante nos club di miembrecia. Basa riba e tur e bon comentarionan aki, nos a desaroya un programa Elite cu ta duna reconocemento na nos hungadornan mas leal, y ta duna nan e beneficionan adicional cu nan merece”, asina Director of Operations, sr. Rick Ingrassia a bisa.
Hunto cu tur e beneficionan cu nan ta disfruta di dje caba, miembronan Elite ta haya: Specialnan di Casino – cu ta inclui bebidanan premium, dianan special cu nan por multiplica nan puntonan y invitacion pa eventonan priva y eventonan di promocionan.
Descuento na restaurant – cu ta inclui 20% di descuento na The Cove Restaurant & Lounge y na restaurantnan selecta di Divi Resorts.
Ofertanan personal – cu ta inclui un regalo pa hacimento di aña. Specialnan na hotel – cu ta inclui kambernan complementario na Divi Resorts Aruba y descuento di 20% na The Links Golf y Golf Shop.
Como miembro, tur cliente cu yega 12.000 Elite Tier of mas den un aña calendario tin e oportunidad di bira un miembro Elite cu ta duna e cliente nifica un nivel mas halto di recompense.
Pa mas informacion riba e programa Elite y cualkier otro promocion yama na (297) 583 5000 ext 450 of 4555, tambe por bishita nos website: www.casinoalhambra.com


text:
Selena Gomez ta ofrece su prome entrevista despues di su transplante...
Selena Gomez a sigura cu su amiga Francia Raisa a salba su bida ora cu e la dun'e su riñon na comienso di aña....
Herencia di Prince lo wordo reparti entre su rumannan
MINNESOTA, Merca- Un hues di Minnesota a determina cu e seis rumannan di e cantante di pop Mericano, Prince lo ricibi su gran fortuna,...
Cambia di color di iris lo tarda solamente 30 seconde
SAN JOSE, Costa Rica - E oftalmologo Costaricense, Claudio Orlich, a anuncia cu e laser cu ta permiti e cambio di color di e...
Awo bo por delete un mensahe ariba whatsapp prome cu e...
WhatsApp a wordo actualisa y awo tin un caracteristica cu hopi a pidi pe, posiblemente e caracteristica MAS pidi. Tur hende cu a yega...
Ocho conseho di siguridad pa ora di cumpra co’i hunga
Pasco ta acercando y e lista di deseonan di bo yiunan por ta uno hopi largo. P’esey, si bo ta pensa den dunanan co’i...
Chayanne ta agrega musica urbano como evolucion di su estilo di...
SAN JUAN, Puerto Rico- E Portoriqueño Chayanne ta subi e trein di musica urbano hunto cu su compatriota Wisin, cu su tema mas recien...
Exposicion celebrando 50 aña di Pink Floyd
LONDON, Gran Bretania- Un muestra cu ta celebra e carera di Pink Floyd, unda cu lo presenta gran cantidad di recuerdo y tribuntonan na...
Salud: Agencia di medicamento di Merca ta autorisa Roche pa purba...
E farmaceutico Suiso, Roche, a haya un autorisacion di urgencia di e agencia mericano di medicamento (FDA) pa pone na prueba un metodo di...
Bo ta posee un leter M den e planta di bo...
Hopi persona ta pensa cu e liñanan den e palma di nos man, ta papia di nos destino y caracter. Pero personanan cu e tin...
Salud: Cuidao! Duchanan vaginal por duplica e riesgo di Cancer di...
Tin multiple estudio cu a asocia duchanan vaginal cu infeccion, inflamacion y embarasonan ectopico. Tambe ta relaciona cu un aumento di cancer di boca di...
Realesa Britanico a acudi na e casamento di Pippa Middleton
Diasabra, Pippa Middleton, ruman mayor di Catherine, Dukesa di Cambridge, a drenta enlace matrimonial, den un misa di un area rural Ingles, rondona door...
“Paradise Papers” ta revela cu Shakira a transfer 36 miyon dollar...
E cantante Colombiano ta entre e artistanan y politiconan vincula den e scandal di paraiso fiscal. Shakira, cu ta biba na Barcelona cu su casa,...
Joy- Anna Duggar ta drenta enlace matrimonial
ARKANSAS, Merca- Fansnan di TLC dialuna anochi lo tin wak un otro yiu muhe di Jim Bob y Michelle Duggar drenta enlace matrimonial, den...
Beats by Dre ta lansa headphone di coleccion
Esaki ta e era di colaboracionnan y no solamente musical, sino tambe den e mundo di moda. Hopi ta e artistanan cu a colabora...
Salud: Zika tambe ta causa lesionnan cerebral den macaco
LONDON, Inglatera - Cientificonan Mericano a detecta pa prome biaha lesionnan celebral provoca pa e virus Zika durante e desaroyo fetal den primatenan no...
Michael Bolton den festival di Pedralbes
BARCELONA, Spaña- Durante e decada di 90 e tabata conoci como e “rey di balada pop”, perio diamars el a demostra cu e mito...
Gobierno Venezolano ta retene paspoort di cantante Venezolano “Nacho”
CARACAS, Venezuela- E cantante Venezolano "Nacho" a denuncia a trabes di rednan social cu su paspoort ta den beslag na Venezuela. Den un video...
Chris Cornell, vocalista di Soundgarden, ta comete suicidio
Vocalista di e banda di Rock, Soundgarden a comete suicidio diaranson, despues di a termina un concierto na Detroit. E banda tabata di gira...
Aerosmith lo presenta den e Download Festival na Inglatera
LONDON, Reino Uni- E banda Merican AeroSmith sa cu e show mester sigui. Pa e motibo ey tambe el a laga un banda tur...
Miembro di banda di pop popular di Corea del Sur haya...
SEOUL, Corea del Sur- Miembro di un di e bandanan di mucha hombernan hoben a fayece diripiente. Jonghyun, cual nomber completo ta Kim Jong-hyun, tabata...


text:
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. E ultimo workshop a concentra riba e tema stress y relajacion. E tabata un evento cu tabatin un combinacion di informacion teoretico, cu hopi ehercicio practico, tin ora combina cu momentonan sereno, otro biaha agradable y te hasta humoristico tin ora. E prome y di dos siman di november ta ripiti e workshopnan. Pa mas informacion wak nos pagina riba Facebook
Un meta importante di e workshopnan di wellness ta pa duna e participantenan instrumentonan basico, practico y efectivo pa por crea un balansa sano entre cas, trabou y sociedad den nan bida. Esaki pasobra si bo ta sinti bo mes bon y felis cu bo mes, bo por tin tur atencion pa tur loke ta rondona bo y cumpli cu loke abo a propone.
Cada biaha mas hende ta discubri e balor di duna nan mes balor. Cada biaha mas hende ta realisa cu nan curpa ta un instrumento hopi importante pa por logra nan meta y sonjonan di bida. Hopi biaha nos ta pensa cu trabou y cosnan material ta e metanan principal den bida y ta lubida cu esaki ta nos propio crecemento personal y spiritual.
La Reina ta bin Aruba… imagina bo mes cu nos por coy e espiritu cu e evento aki a inspira y hasi’e nos estilo di bida. Imagina bo mes un Aruba unda tur edificio ta netchi geverf y tur pleenchi ta limpi. Unda nos ta biba yen di entusiasmo y tur dia ta hasi tur esfuerso pa mustra nos isla di e miho forma posibel.
E strip riba boulevard ta bunita y limpi. Tur edificio ta netch geverf. Tin hopi hasimento limpi riba e pleenchi di Linear Park. Yen di entusiasmo. Pronto La Reina ta bin Aruba. Nos ta hasi tur esfuerso pa mustra nos isla di e miho forma posibel. Tur hende ta hasi nan best pa copera cu otro. Tur hende ta jen di entusiasmo. E gruponan di baile ta show orguyoso cu nan traje folclorico. Esta dushi Aruba por ta.
E verkennernan cu nan amor pa Aruba y nan disciplina di grupo ta ehemplar. Ta hopi bunita ora hende ta duna di nan tempo liber pa juda nos muchanan construi un bon futuro. Ta parse cu e bishita di La Reina ta inspira hopi hende. E evento ta priminti di bira uno bon organisa. Cu amor patria grandi. Den respet pa otro y sublime coperacion bou otro.
Bastante hende cu ta papia Papiamento pa e ocashon aki. Dushi pa tende bo propio idioma asina hopi. Parse e dushi Aruba di antes. Un Aruba uni, unda hende ta biba cu otro den pas y harmonia y respet.
Sin importa unda bo a nace. Continue reading “La Reina ta bin Aruba”
Pas ta simplesa… Simplesa ta bunitesa… Scoge un dia pa bo dia di simplesa…
Papia poco y scucha cu mas atencion… hasi algo bunita, un carinjo pa un hende cu por usa esaki…
Habri bo mente pa e silencio di mas profundo…. Scucha bo curason bati…bay un workshop dedica na bo mes…
Pas ta simplesa… Simplesa ta bunitesa… Scoge un dia pa bo dia di simplesa…
Papia poco y scucha cu mas atencion… hasi algo bunita, un carinjo pa un hende cu por usa esaki…
Habri bo mente pa e silencio di mas profundo…. Scucha bo curason bati…
Hasi algo simpel pa bo come awe… puro y natural…cana rond, paga atenion na cada hende y cos cu bo ta mira… senti con sensible bo por ta…. Simplesa… no ta dificil… e ta un decishon…
Nos ta recomendabo un dia dedica na bo mes… e ta majan?
E diasabra aki lo tin un workshop nobo cu ta ‘Wellness y Stima Bo Mes!’ cu tecnicanan pa kita stress y relaja. Importante ta cu e participante ta hasi diferente tecnica dor di cua e por scoge pa su bienestar, su wellness y laga bay e stress. Ta bon pa sa con nos ta cumula stress y tambe pa sa con pa juda e curpa laga dolornan y stress bieuw los.
Weekend pasa a tuma lugar na Fofoti Beach e di tres exitoso workshop ‘Wellness cu Puro Naturalesa’di camacuri wellness y comprondiendobida.com. Ingrid Werleman y Francis Bulters ta expresa: ‘E ta un satisfaccion hopi grandi di a start cu e workshopnan aki, despues di hopi anja cu a pensa riba nan. Con pa transmiti pa otro hende loke a juda nos den nos crecemento personal. Un trajecto cu a tuma basta anja y esfuerso, pero cu ta hiba bo cada biaha mas cerca di bo mes, contemplando e mundo di pafo, mescos cu e mundo di paden’.
Dedica na tur e yiunan di Aruba…
Pakico nos ta warda te ora un otro hasi loke nos kier a hasi hopi tempo pasa, pa SA cu e ta OK? Cu e ta traha? Ken su permiso mi tin mester?
Kere mi, sinja di mi… Si bo ta kere cu algo ta zona bon, hasi’e si bo ta kere aden. Podise e no ta funciona, pero sikiera bo a purba.
Dedica na tur e yiunan di Aruba…
Pa hopi anja, hopi di nos ta wardando riba permiso. Ami tambe….
Mi a warda riba confirmacion y ok di tal hende of tal instancia pa bisa mi si mi idea ta ok pa mi por sigi. Mi a warda hopi anja en vano, sin cu e permiso a jega.
Y na cierto momento den mi bida, circumstancianan a pone mi realisa esaki asina cla.
Mi a warda asina hopi anja riba permiso, pero di ken eigenlijk?
Y di berdad, ken por conoce mi idea, sonjo of ilushonnan miho cu mi mes, cu nan por bisa mi cu mi ta suficiente sabi of bale la pena pa mi bay p’e?
Den realidad di bida, tanten mi no ta hasi danjo na otro hende y na creacion, mi ta liber pa hasi loke mi ta desea… mi a cuminsa realisa poco poco. Mi ta OK… Continue reading “Bo ta wardando riba permiso?”
Mitsy Willems ta bisa: “Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Haja sa mas di EMDR, un metodo cu ta duna bo un ABO nobo…
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica. Continue reading “Post Traumatic Stress Disorder – PTSD y EMDR”
Algun comentario di Facebook: Lilian Leest: ‘It was fantastic, Ingrid..thanks again!!will keep pending for the next!!’ Lydia Paesch a bisa ‘Mi ta recomenda tur cu por tin e oportunidad pa bai e workshop aki e ta algo den un palabra “Fantastico”‘. Diasabra, 15 oktober ta ripiti e workshop ‘Wellness cu Puro Naturalesa’. Costo: 25 florin. Participa y anjadi anja y felicidad na bo bida!
Tabatin asina hopi bunita comentario riba e workshop cu e organisadornan Ingrid Werleman y Francis Bulters a dicidi di organisa un workshop mas. Di e forma aki mas tanto hende por probecha di su efecto pa asina haja un dushi experencia con fantastico bida por ta. Tin ora ta juist mei mei di tur turbulencia y drukte, ta bon pa nos traha tempo pa nos mes. Asina tabatin varios participante cu a bisa cu nan tabata hopi druk cu otro cos, pero a traha tempo toch pa bin y a keda hopi contento cu e decishon aki. Algun comentario di Facebook: Lilian Leest: ‘It was fantastic, Ingrid..thanks again!!will keep pending for the next!!’ Lydia Paesch a bisa ‘Mi ta recomenda tur cu por tin e oportunidad pa bai e workshop aki e ta algo den un palabra “Fantastico”‘. Johan Koop a bisa: ‘Het lijkt wel vakantie, zo relaxed’. Faritah Luidens a.k.a. Tica Bashabou a manda un sms cu despues di 3 dia ainda su cutis tabata suavecito di e crema pa masseer traha den cushina di Francis y Ingrid. Un crema puramente natural cu por usa pa curpa y cabey. Continue reading “Un biaha mas Workshop ‘Wellness cu Puro Naturalesa’diasabra oktober 15”
Hopi biaha nos ta laga un otro hende determina con nos mester ta, sin mira nos propio potencial. Nos auto ta kibra den dos y e ora numa nos ta corda cu nos mester a mantene mas miho… mescos ta conta pa nos mes! No warda te ora bo kibra den dos pa mantene bo mes. Realisa kico bo ta bal. ‘Esaki ta conta pa bo auto tambe’, Ricardo, donjo di C.A.R.S. ta bisa mi cu su sonrisa di semper.
Mi ta corda cu na un workshop tocante e nificacion di nos sonjonan, hopi hende tabata conta nan sonjo den cua un auto ta aparece. Un meneer a conta di un sonjo unda e auto ta kibra den dos, significando asina e kiebra cu tin den su bida na e momento ey. Un otro a conta di un auto cu ta cuminsa bula mescos cu avion. Ami a conta di un sonjo di un auto cu mi ta core aden, pero mi no sa di ken e ta… e pregunta tabata ‘ta ken ta stuur/maneha e auto di mi bida?’. Oeps…mi no sa, pasobra mi no sa di ken e auto ta…
Hopi biaha nos ta laga un otro hende determina con nos mester ta, sin mira nos propio potencial. Nos auto ta kibra den dos y e ora numa nos ta corda cu nos mester a manten’e mas miho… mescos ta conta pa nos mes! No warda te ora bo kibra den dos pa mantene bo mes. Realisa kico bo ta bal. ‘Esaki ta conta pa bo auto tambe’, Ricardo, donjo di C.A.R.S. ta bisa mi cu su sonrisa di semper. Continue reading “Auto y sonjo y ken ta maneha e auto di bo bida”
Un bunita actividad pa sera vakantie y cuminsa scol jen di etiket…Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Parti 2 di e Storia di Al Figaroa…Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan.
Un contibucion di Al Figaroa
Aki na Aruba y na mundo tin mucho mas, mucho mas hende cu por comunica cu cierto criaturanan. No lubida cu tin un diferencia entre cria un bestia na cas y stime, cu cria diferente o mesun bestia tur dia cu amor, paso simplemente bo por comprondenan. Daniël Leo cu su Leonnan? Oom Fai cu su Lora? E Bieu cunucero cu su cabrito y carnenan? Mi tin sigur bo tambe a yega di tende di uno. Pero pakiko riba cuatro di oktober? Dicon precisamente e fecha ki?
Ta siglo 11 y e anja ta 12, dia cu Francisco di Bernardone trankilamente den oracion ta cana drenta un pueblo cu ta tur trastorna. Segun e ta pasa cana entrenan y ta tende nan storia, Francisco a bin compronde cu ta trata aki di un wolf cu ta baha for di sero anochi y atacanan y ta come nan carnenan. Continue reading “Dia di tur criatura y Fransisco”


text:
Recientemente artículonan duradero pa yuda víctimanan di orcannan Irma y Maria na Sint Eustatius a yega: E unidad di Asuntonan Social (SZW) ta cuminsá cu distribucion di e artículonan (frishidaire, cama, van y stove) den e di dos siman di novèmber n’esnan cu ya a terminá e proceso di peticion. E unidad di SZW ta ehecutá e distribucion.
E unidad di Asuntonan Social y di Trabao (SZW) ta reconocé e necesidadnan di e habitantenan di Saba y Sint Eustatius despues di e orcannan Irma y Maria, y a expandé su provisionnan mas tanto posibel denter di e límitenan di e ley.
P’esey a bin cu provisionnan special. Un di e provisionnan special t’e procesamento rápido di peticionnan pa artículonan duradero.
Pa auxiliá personanan afectá dor di e orcannan, SZW a aumentá su criterio di suèldo mínimo te un biaha y mei e suèldo mínimo.
A expand’é e lista di artículonan duradero awor tambe cu muebelnan di comedor y di sala, klechi di cama y cusinchi pa famianan cu a pèrdè tur cos.
Dor di e adaptacion aki mas persona na Saba y Sint Eustatius por a calificá p’e asistencia di emergencia.
E proceso pa haci peticion ta sera 31 di decèmber. Aworakí SZW ta haci excepcion particularmente pa personanan cu no tabata riba e isla.


text:
Emerita Emerencia
Emerita Emerencia, naci na Aruba, a biba na Canada pa mas cu 30 aña. Na Toronto, Emerita a traha como docente y tambe como un “artist in education”. El a crea 8 “one woman shows”, na Toronto: Stories my Grandmother told me, Labyrinth to Treasures within, Food for Thought, Spring into Action, Leap into Summer, Fall into Fall, The Festival of Light Stories from around the World y Journey to Forgiveness.
Cu shownan aki Emerita a duna mas cu 150 show pa aña y a bishita scol, festivalnan, centro di bario, bibliotecanan y theaternan na Canada, Merca, Africa, Boneiro y Corsow durante di un curso di mas cu 25 aña. Na mei 2011, Emerita a participa na e Kinderboeken Festival na Surnam cu e obra teatral cu mascara y marioneta, produci pa Muchila Creativo, Shon Trupial ta Malo. Emerita ta un docente cu SKOA y un di e artistanan cu Muchila Creativo.
Na 2012, Emerita a dirigi studiantenan di Mariaschool den un adaptacion di Con Mundo a haya su Sabiduria, pa e inauguracion di e Festival di Buki pa Mucha na Biblioteca Nacional Aruba. Na 2013, Emerita a crea dos show nobo, e prome, The Mouse, The Ant and the Antelopes, pa Festival di Buki pa Mucha 2013 y e di dos, Save Yourself Justina, pa Dia Internacional pa Derecho di Mucha, cu a wordo presenta na Biblioteca Nacional, y a wordo presencia door di Minister di Juventud, Sr. Paul Croes. Na Februari 2015 Emerita lo bai di gira Canada cu e dos obranan aki. Tur dos e shownan a wordo inspira y presenta na Biblioteca Nacional. Emerita ta agredici Biblioteca Nacional Aruba pa e tremendo oportunidad aki. Ta un honor y un placer pa ta parti di e bunita festival aki na 2014 atrobe.
Keda pendiente pa un otro produccion teatral cu Emerita na 2015 aki na Aruba.
Ki alegria pa wak hobennan den un trans ora nan ta scucha storia. Storianan tin poder pa transforma y hiba bo den un mundo fantastico! Sigi lesa, keto bai!!!


text:
You are here
‘The Impact Of Going Green’ Tabata Un Eksito Rotundo
WILLEMSTAD (MAN) -- Sostenibilidat i durabilidat no ta algu eksklusivo di un grupo so.
E proyekto Green'S'Cool ta un proyekto ku a wòrdu pensa i desaroyá na Aruba. Planologo stratega sr. Geert Kooistra di Hulanda huntu ku sra. Bianca Peters di Innovatie Centrum Aruba, a duna tayer na algun skol aki na Kòrsou bou e moto "Green'S'Cool". Hóbennan a haña presentá un reto pa pensa kon nan por hasi nan skol i pais unu mas sostenibel energetikamente. E proyekto positivo aki tin komo meta pa krea un kantidat grandi di ideanan práktiko kon pa baha konsumo di energia na Kòrsou.
Green'S'Cool ta parti di un programa di sostenibilidat i durabilidat ambisioso di Gabinete Eman. Sra. Giselle Mc William di Partido MAN a tuma e inisiativa pa hasi algu den e sentido aki na Kòrsou tambe, pues a kuminsá siman pasa ku e proseso di sostenibilidat i durabilidat. Despues di e presentashon di e proyekto Green'S'Cool na skol, sr. Geert Kooistra i sra. Bianca Peters a duna un charla interesante pa públiko na UoC, djamars 24 di novèmber, kaminda un kantidat grandi di hende a akudí. E siguiente dia a sigui ku e tayer na skol bou di hóbennan sumamente entusiasmá.
E siman di ‘The Impact of Going Green’ ta sera ku e Fundraising di Partido MAN na Sta Barbara Resort, djaweps 26 di novèmber, kaminda ku hopi kompania grandi i prestigioso a asistí pa tende di e dos invitadonan, sr. Geert Kooistra i sra. Bianca Peters, kon i kiko Kòrsou tin ku hasi pa krea un ekonomia i sosiedat sostenibel i duradero. Energia di bientu i solo, i resiklahe ta algun di e kosnan ku nos pais tin ku invertí mas den dje. E loke sigur por hasi e proyekto Green'S'Cool bira eksitoso ta diálogo i traha huntu ku otro, tantu sektor públiko komo sektor priva. Green'S'Cool Curacao pronto lo keda ofisialisá pa sra. Giselle Mc William.


text:
Durante siman cu pasa Guardia Nacional Bolivariana di e Destacamento de Seguridad Urbana del CZGNB-13, a detene 7 persona den e sector San Luis na Amuay, municipio Los Taques.
Riba e grupo aki autoridad Venezolano ta haya 1 kilo di cocaina y dos pistool caliber 9mm.
E detencion a sosode despues di varios dia di investigacion riguroso,di parti efectivonan militar.
Entre e detenidonan tin 4 dama, di edadnan cu ta varia entre 27 22 y 20 aña.
E 3 hombernan nan edad ta entre 20 cu 41 aña. Esnan deteni ta procedente di Punto Fijo mes, Maracay y Barinas.
Durante nan detencion GNB ta haya dos celular, caminda nan ta haya What’s Appnan y yamadanan di e grupo aki.
E grupo aki ta dedica nan mes tambe na trafico di hende. Esaki ta un di e gruponan cu ta negocia hende muher, caminda cu e muhernan aki ta wordo usa aki na Aruba pa explotacion sexual.
Aki nos ta wak y comproba cu tin negoshi grandi y lucrativo di traficacion di hende muher, cu fin di traha como prostituta riba e isla di Aruba, den “bordeelnan” clandestino, conoci pa solamente un grupo selecta !
(foto ta di ArubaNative.com)


text:
Aumento nobo di salario minimo lo hisa inflacion
ORANJESTAD (AAN): Gobierno di Nicolas Maduro di Venezuela, a anuncia cu salario minimo lo wordo aumenta cu 50%.
Un bon idea kizas, pero ya caba esnan den mundo di comercio ta mira cu e aumento aki lo bay aumenta e scarcedad di producto, y tambe hisa inflacion.
“No sa kico ta e berdadero meta di e medidanan aki,” ta loke Francisco Martinez di Fedecamaras (Camara di Comercio) di e pais a laga sa.
El a enfatiza cu Gobierno no ta cumpli cu e convenionan di politica salarial, cu ta duna como regla cu e Presidente mester consulta cu e representantenan legal di e Sindicatonan prome cu e decreta aumento di salario.
Franciso Martinez a bisa cu cada tres luna, Gobierno ta ripiti e tipo di medida aki cu cada biaha e negoshinan na Venezuela no por absorba. “E ta un tema hopi sensitivo, hasta pa Gobierno debi na e cantidad di empleado publico,” el a bisa.
Presidente di Fedecamaras a indica cu Venezuela a cera 2016 cu inflacion di mas halto na mundo y ta den recesion. Ademas, el a duna e noticia tristo cu hopi negoshi a cera di forma definitivo. Den e caso di industrianan, el a bisa cu den henter Venezuela, nan ta operando na 35% di nan capacidad instala.
“Tin un problema di produccion y inflacion cu ta bay hunto.” Nan por a hisa e produccion nacional pa amplia e scarcedad di producto. Y el a bisa cu Gobierno ta responsable pa e perdida di poder di compra na Venezuela.
Francisco Martinez a descarta “un proceso di dolarizacion”, ora di indica cu e solucion lo ta den e autonomia di Banco Central di Venezuela.


text:
Desde cu Aruba a haya su Status Aparte na 1986, nos pais a desaroya masha lihe. Nos economia a progresa cu pasonan hopi grandi.
Sinembargo, hunto cu e desaroyo economico aki, cambionan social grandi tambe a tuma lugar den nos comunidad. Gran parti di e cambionan social aki tabata bon, pero hopi tambe tabata malo. Den tur esaki nos leynan comercial y di trabou, cual ta hopi importante pa duna estimulo n’e aspectonan bon y pa frena esunnan menos bon, toch a keda sin haya un “update”, segun Daphne Lejuez.
Awendia p. e. mayornan mester te hasta traha mas cu un trabou pa por mantene nan famia. Esaki lamentablemente ta trece cu ne cu mayornan – particularmente mayornan hoben y mayornan soltero – ta pasa menos tempo cu nan yiunan, cual ta resulta den muchanan cu ta lanta pa gran parti nan so y ta core mas riesgo di no presta bon na scol of te hasta drop out, of di cay den criminalidad y droga.
P’esey mester trece bek un balansa realistico cu ta cuadra cu e tempo di awe, na unda leynan di trabou ta mas flexibel y na unda cu por crea un espacio p’asina mayornan por scoge pa, maske ta temporalmente, ta mas na cas pa t’ey pa nan yiunan, Lejuez ta splica.
Reforma di nos leynan comercial y di trabou lo tin un impacto positivo enorme riba nos sociedad. E por ta un di e yabinan cu lo por alivia nos pueblo di hopi problemanan social, for di crimen y adiccion te cu embaraso hubenil.
Fuera di esey, reforma di nos leynan tambe lo por yuda hobennan pa haya oportunidad pa drenta e mercado di trabou despues di nan estudio y pensionadonan pa keda traha mas largo si nan kier y por, Lejuez ta mustra.
Imaginabo un persona cu edad di pensioen cu ya a traha duro pa gran parti di su bida pa por pone pan riba mesa, pero cu kizas lo kier keda traha maske ta part time.
Of un trahado cu lo kier sigui un estudio p’asina por crece y bay dilanti y lo mester haya tempo extra pa por logra esaki. Na e momento aki, nos leynan no ta duna e oportunidadnan aki, haciendo e mas dificil pa p. e. haya prestamo na banco of te hasta un minimo na pensioen pa por hiba un bida digno y trankil. Na Hulanda conoce e asina yama ‘deeltijdwerken’, cu ta duna esnan cu scoge pa esaki e espacio pa por cumpli cu nan soñonan, of pa duna mas tempo na famia, dunando ambos e trahado y e dunado di trabou e libertad di escogencia, Lejuez ta remarca.
Mi meta ta pa yuda desaroya Aruba su potencial economico, teniendo e hende central. Cambiando y modernisando procesonan y leynan cu n’e momento aki ta anticua y inefeciente, y creando un infrastructura cu ta brinda un y tur, sin distincion, e oportunidad pa por haci nan soñonan realidad.
Pesey, ami Daphne Lejuez, hunto cu e team di MEP, kier traha pa un economia productivo cu ta den balans cu e bienestar general di nos tur. Cu bo confiansa y cu mi conocemento y experiencia di mas di 20 aña den mundo di comercio y tecnologia, mi lo contribui na logra esaki, promoviendo inovacion, educacion y un maneho profesional y obhetivo.
Hunto nos por logra na yega n’e solucion digno y sostenibel pa e futuro economico di nos pais, Lejuez ta conclui.


text:
Beber de la sombra
Biblioteca Nacional Aruba ta invita publico pa su prome evento di 2018. Y biblioteca ta extende un invitacion special pa amantenan di literatura Latinoamericana pa un presentacion di un antalogia di poesia di sr. Victor Fuenmayor titula ‘Beber de la sombra: poesia reunida 1986-2017’. Presentacion ta tuma lugar na biblioteca na George Madurostraat, diamars dia 9 di januari 2018 pa 7or di anochi.
Sr. Victor Fuenmayor a nace na Maracaibo, Venezuela y e ta un escritor famoso, tambe coreografo, investigador di arte, docente y tallerista. sr. Fuenmayor ta duna lectura rond mundo di arte, creatividad y expresion. Actualmente sr. Fuenmayor ta dicta tayer di Curpa, espacio y comunicacion. Sr. Fuenmayor ta acompaña pa Museologo sr. Jimmy Yañez director di museo XXX durante su bishita pa Aruba. Sr. Fuenmayor ta bishita Aruba pa 30 aña caba. E ta sinti cu tin lasonan historico entre Aruba y Venezuela, tambe lasonan entre famianan di Aruba y Venezuela y ta pesey e ta haya interesante pa duna tayer tocante Creatividad riba nos isla. Den dunamento di tayer semper e pregunta particular ta presenta den su mente: “Cua idioma e Arubiano ta papia y ta expresa su mes den dje?”, como cu Aruba ta un contexto multilingual.
Invitadonan special y presentador ta Minister di Enseñansa, Ciencia y Desaroyo Sostenibel, dr. Rudy Lampe y artista contemporaneo Natusha Croes. Lo tin declamacion di algun poema. Despues di e presentacion di e obra ‘Beber de la sombra’ lo tin algun ehemplar na benta. Un y tur ta bon bini.


text:
Presentacion di buki Topa TULA
Biblioteca Nacional Aruba a ricibi un ehemplar di e buki Topa TULA. E presentacion a tuma luga na maart. Olga Orman hunto cu Giselle Ecury a percura pa e produccion di e buki Topa TULA, trahando cu Stichting Simia Literario na Hulanda. Den e buki Topa TULA, produci pa Stichting Simia Literario tin contribucion di varios autor y poeta conoci di Aruba y Corsou.
Stichting Simia Literario a lansa un proyecto special y a pidi diferente poeta pa construi un encuentro literario entre Tula y e generacion di awor. Esaki basa riba inspiracion di e storia di Tula. Asina den poemanan cortico tin un combersacion andando entre Tula y e generacion di awor tocante temanan manera libertad y igualdad. Poesia ta e expresion di emocion den palabra. Poesia ta manera musica sin sonido. E tin un tradicion largo den cultura Antiyano cu ta bay bek den tempo di Banderitanan, poemanan cortico y skerpi cu tabata vocifera e comentario social di e tempo aya. Asina por lesa riba e portada.
Cu atencion pa loke e poetanan kier a expresa y den e forma di nan escohencia, sin toca e nificacion autentico y sentimentonan, Giselle Ecury hunto cu Olga Orman a percura pa e traduccion di Topa Tula. Esaki bou di e lema “E autor/poeta semper tin e ultimo palabra”. Poetanan cu a contribui na Topa Tula nan ta: Laurindo Andrea, Hilli Arduin,Frida Domacassé, Giselle Ecury, Eugènie Herlaar, Alida Kock, Gerarda Lauf, Joan Leslie, Charlton Marcos, T. Martinus, Gabriel Mitchell Murray, Quito Nicolaas, Olga Orman, Walter Palm, Libèrta Rosario y Wendela de Vries.


text:
ORANJESTAD – E di 4 edicion di Aruba Love Festival ta prome siman di november. Asina organisadornan hunto cu Aruba Tourism Authority y patrocinadornan a informa diabierna ultimo. Segun e organisadornan, den su di cuater edicion, Love Festival ta crece atrobe y ta comberti den un festival di bon musica, bon energia y bon experencianan durante un total di cinco dia den luna di november proximo.
INTERNACIONAL
For di inicio, e plan maestro di Love Festival tabata pa den termino di cinco aña ubica e evento na un escala y plataforma internacional; y ta logrando esey tambe. Love Festival ta keda adapta su concepto pa asina participantenan biba e experiencia musical, pero tambe conoce nos isla y su atractivonan natural y cultural. Pa e motibo ey, for di aña pasa, Love Festival ta pone celebracion di Carnaval den enfoke principal, y e aña aki ta bay na e siguiente nivel.
ATA
Aruba Tourism Authority ta comparti e obhetivo di e organisadornan y p'esey for di aña pasa a uni forsa pa realisa e esfuersonan cu ta atrae un mercado nobo y cu gran poder di compra pa nos isla. E ekipo di Love Festival di su banda, ta percura pa cumpli cu tur expectativa pa loke ta trata organisacion, ehecucion y resultado. Ta esencial, y a demostra esaki den pasado, cu ta tene debido cuenta cu seguridad y limpiesa, entre otro aspectonan. E aña aki no lo ta diferencia tampoco. Mester bisa danki tambe na nos publico ya cu semper tabatin un comportacion ehemplar.
CARIBBEAN AREA
Pa 2017, Love Festival ta introduci su ‘Caribbean Area’, adicional na e stage di ‘Love’ y ‘Tech’. Den e Caribbean Area, Love Festival ta bay presenta un repertorio di DJ y agrupacion nan local pa duna e festival un toke mas crioyo y complace asina nos smaak diverso den generonan musical. Nos talentonan local tin e oportunidad di hala atencion di ehecutivonan musical di exterior cu semper ta presente. Den e mesun espacio aki tambe Love Festival ta busca pa traha cu gruponan di Carnaval cu por exhibi nan tema pa 2018 y tambe registra participantenan. Tambe lo tin un Entertainment Zone y un Food Village pa completa e experiencia.
FECHA
Love Festival 2017 lo tuma luga entre diaranson 1 pa diadomingo 5 di november proximo na un localidad cu pronto lo keda anuncia. Adicional na e anochinan di festival, tin varios pool party y otro actividadnan destina pa mustra nos isla na e bishitantenan. Entradanan ya ta obtenibel y ta conseha un y tur pa probecha pa e ofertanan cu tin pa esnan cu cumpra trempan. Disfruta di mas di 19 DJ internacional, 10 DJ local y 6 banda musical. Love Festival ta keda encurasha su dress code blanco, pero expresando bo individualidad cu un toke Carnavalesco.
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.
(ADVERTORIAL)


text:
WILLEMSTAD – E èx Minister di Finansa den Gabinete Schotte, Jorge Jamaloodin y miembro prominente di partido MFK di Gerrit Schotte, kende ta fugitivo mas cu un aña caba scondiendo na Venezuela a keda capture siman pasa pa agentenan di SEBIM na Venezuela.
No tin confirmacion oficial ta na unda y den cua ciudad Venezolano a arestá Jamaloodin riba peticion di husticia di Corsou pasobra durante hopi tempo el a biba na Nueva Esparta riba e isla Margarita, pero tin version cu ta na Valencia agentenan di SEBIM a aresté.
E detencion di Jorge Jamaloodin a tuma lugar respondiendo riba un peticion cu Corsou a haci basta tempo caba na autoridadnan Venezolano, kendenan a haña ta bon pa awor numa arestá e fugitivo kende reportadamente ta malo.
Reportadamente e tabata den compania di su compañera di bida, pero no a arestá esaki, pasobra no tin cargo contra dje.
Apesar cu Reino Hulandes no tin tratado di extradicion cu Venezuela, esaki no a impedi cu autoridadnan Venezolano a haci caso di e peticion y awor tin cu spera riba e tramitenan protocolar cu ta conta internacionalmente promé cu e entrega na Corsou por tuma lugar corectamente.
Pa regla e fugitivo tin derecho di apelá e orden di extradicion den Corte na Venezuela y esey sí por bira un problema, pasobra na Venezuela no tin estado di derecho cu ta garantisá cualkier persona cu hiba su caso Corte, cu nan lo trata e caso denter di un tempo rasonabel.
Of Venezuela por haci manera ta sosodé diariamente, nan ta pone regla un banda y pone Jamaloodin bordo di un avion y aterisé na Hato.
Pero por lo pronto cualkier noticia riba e asunto ta speculacion y ta dependé cu si Jamaloodin mes si e kier apelá su extradicion den cual caso e proceso por dura basta.
Di acuerdo cu vocero di Ministerio Publico na Corsou, a pidi extradicion di Jamaloodin pa interogé riba su supuesto conexion den e caso Bientu den cual a condená e conocido rifero Robby dos Santos na dos aña di prizon condicional pa pocesion ilegal di arma, labamento di placa, falsificacion di documento di belasting, falsificacion di documentonan comercial y di ta forma parti di un organisacion criminal.
Corte a absolvé di e cargo di bende number falsificá. Jamaloodin ta ruman di Robby y Amparo dos Santos di parti di mama. Ministerio Publico kier tende Jamaloodin alias J.J. (sic!!) den otro caso cu yama Germanium cu y di cual casi ningun hende sa di dje.
Y naturalmente Ministerio Publico kier tin un combersashon amabel cune riba su relacion cu e intermediarionan cu a cobra pa tira Helmien Wiels mata.
P’esey e ta sospechoso den e caso Maximus.
E caso di Germanium aparentemente tin di haber cu traspaso di un cas den cual a usa documentonan falsificá.
E otro kaso, Biento, ta será y Robby dos Santos no a apelá y por ehecutá e sentencia. Loke ta pasa ta cu a keda algun cos cu Ministerio Publico no tabata cla cune y kier investigá algun aspecto mas di e caso aki. Ta p’esey tambe a pidi su extradicion.


text:
Ultimo añanan hopi hende ta culpa gobierno cu a trece e tram pa e situacion deprimente na Playa, e ceramento di negoshinan den caya grandi. Otronan ta culpa e mes Gobierno, pero pa e klem, e simbolo di e politica di paga pa parkeer den Playa. No ta pa defende Gobierno cu a trece tram y a introduci e parkeer meternan, pero mi ta kere cu e culpa mester wordo busca otro caminda. Y e solucion no ta eliminacion di e tram ni e pagamento pa parkeer.
E siman aki CNN-Money a publica un articulo cu ta conta cuanto negoshi a cera y ta bay cera na Merca y na Canada. Ascena Retail Group, doño di e.o. Ann Taylor y Lane Bryant cu ta tiendanan di fama mundial, a anuncia cu nan ta bay cera 250 tienda na 2017 y si nan no logra haya reduccion di huur, nan lo cera 400 tienda mas. No ta culpa di tram ni di klem.
Purba imagina Aventura Mall of Dadeland Mall bashi of casi bashi. Pero mallnan bashi ta un realidad na Merca y Canada. Segun Credit Suisse den e proximo 5 aña entre 20 y 25 % di tur mall na Merca y Canada lo cera. Tiendanan manera Macy’s, Saks Fifth Avenue, J C Penney y Sears cu ta wordo considera tiendanan “anker” di e mallnan grandi ta pasando den turbulencia economico y ora nan cera, e mall caminda nan ta localisa ta cuminsa muri. Un banco a calcula cu 310 di e 1300 mallnan na Merca y Canada lo cera. Si bo tuma un averahe di 100 tienda pa cada mall, nos ta papiando di 31 mil a 130 mil tienda cu lo cera den proximos 5 aña na Merca y na Canada.
E cifranan aki no ta exageracion. Macy’s mes a anuncia cu na 2017 nan lo cera por lo menos 68 tienda. Saks Fifth Avenue y Lord & Taylor no a specifica cuanto tienda nan lo cera, pero nan a declara cu e aña aki nan lo elimina 2000 empleo. J C Penney’s a anuncia cu pa Augustus di 2017 nan lo cera 138 tienda. GameStop lo elimina mas di 100 tienda e aña aki. Bebe lo elimina tur su 168 tiendanan na Merca y Canada prome cu Mei 2018. K-Mart y Sears lo cera 150 di nan tiendanan e aña aki ainda. Ta miles di tienda mas chikito ta pasa den e mes tormenta economico.
Kico ta causante di tur e ceramentonan aki? Naturalmente no ta tram y no ta klem. E criticonan di e tram den caya grandi ta insisti cu e tram ta stroba e autonan trece e cliente te dilanti di e tienda. Na e mallnan cu a cera, autonan por a core te na entrada di mall. Caminda e mallnan cera no tin meter di parkeer, tin parkeer gratis pa centenares di auto. Anto ta kico ta e problema?
Hopi experto ta punta dede riba Amazon y servicionan similar; e cumpramento on-line, argumentonan hopi fuerte. Otronan ta splica cu estilo di bida a cambia. Un tempo hendenan tabata contento di biba den e suburbionan, wak cine na teatronan drive-in y haci nan compra na un mall den vecindario. Awendia, mescos cu aki na Aruba, no tin teatronan drive-in na Merca y tin un tendencia pa bolbe disfruta di bida den center di stad.
Tal bes na Aruba nos mester wak loke ta pasando na Merca y ahusta nos mes na e realidadnan nobo di bida. Di Aruba tambe nos po haci uzo di e servicio di Amazon y otronan. Di Aruba tambe nos por haci pedida on-line. Tal bes e doño di e edificionan ta cobrando huur demasiado halto y cu tempo nan lo realisa cu nan mes ta matando e galiña cu ta pone webo pa nan. En bes di e splicacion simplistico, “ta tram of ta klem”, nos mester analisa otro factornan y mira con ta haya hende bolbe disfruta di loke centro di Oranjestad ta ofrece y lo por ofrece. Ki clase di ambiente mester wordo crea pa haya hendenan bolbe keiro den caya grandi? Ta tempo pa nos cuminsa “think outside the box”.
Skirbi pa Clyde Harms


text:
Bo cellular por hasi bo malo, E-Smog of Electro-Smog
Un contribucion di VitalChoices International
Esaki por ta e prome biaha cu bo ta tende di E-Smog of Electro-Smog y toch e no ta algo nobo. E-smog ta radiacion electromagnetico produci artificialmente dor di camponan magnetico y electrico; cu ta miyones di biaha mas fuerte cu radiacion electromagnetico produci den un forma natural.
Un contribucion di VitalChoices International
Esaki por ta e prome biaha cu bo ta tende di E-Smog of Electro-Smog y toch e no ta algo nobo. E-smog ta radiacion electromagnetico produci artificialmente dor di camponan magnetico y electrico; cu ta miyones di biaha mas fuerte cu radiacion electromagnetico produci den un forma natural.
Esaki ta e prijs cu nos ta paga p’e crecemento constante di electrificacion den nos bida diario. Nos ta constantemente exponi na liñanan di voltahe halto, WIFI Lan’s, radio, motornan electrico etc etc. Peor ainda, nos ta cana cun’e tur momento…..esta nos telefon cellular!
Bo por nota cu ora bo telefon cellular ta ring den bo auto e ta interferi cu bo stereo den bo auto cu un zonido fastioso di ‘bleep’?
Efectonan di electro-smog ta duna stress na hendenan saludabel y e ta baha bo sistema inmunologico cu ta habri entrada pa varios malesanan.
Continue reading “Bo cellular por hasi bo malo, E-Smog of Electro-Smog”
Come pa biba saludable… entrevista cu dr. Carlos Viana… www.comprondiendobida.com
Entrevista cu dr. Carlos Viana, P.h.d.
Danki Dios cu nos ta biba den un era cu tin hopi mas investigacion riba e relacion entre nos cuminda y nos salud, di malesanan cu nos por preveni dor di come saludable, cerca nos mes y nos yiunan. Medionan di informacion actual tanto corantnan, revistanan, pero tambe esnan cu to usa p.e. internet sa cu tin un mundo na informacion na nos disposicion.
Mas y mas, nos ta realisa cu cuminda ta un factor importante den nos salud total.
Cu salud nos kier meen salud total, esta fisico, mental, espiritual y emocional.
Continue reading “Come pa biba saludable”
Orgujoso di ta Arubiano. -Ingrid Werleman www.comprondiendobida.com
Awe ta ‘Dia di Betico’… un Arubiano cu a kere den e ‘pais’ Aruba y a dedica hopi di su bida na logra nos Status Aparte. Betico su sonjo tabata pa tur hende cu ta biba riba Aruba, stima ‘Aruba, nos dushi Tera’. Si nos mira bek riba ‘E sonjo di Betico’ nos por puntra nos mes ‘Con hopi a keda realisa di e vision aki?’.
Mi kier mira cos for di un punto objetivo, splicando mi mes pa por jega na algo cu ta promove integracion, respet y hermandad. Finalmente nos tur mester biba y traha hunto y hasi di Aruba un dushi pais pa biba. Esaki awor ta e caso? Y si ta no, dicon? E ora ta lanta serca mi e pregunta con orgujoso e propio Arubiano ta ‘di berdad’ di su isla.
Continue reading “Orgujoso di ta Arubiano”
Tin ora ta bon pa bo tuma un tiki tempo…
Den e baibin di bida…
Para keto un rato y refleha…
‘Unda mi ta para den bida?’
‘Mi ta contento cu e rumbo cu mi ta bayendo?’
‘Tin cos cu mi kier cambia?’
‘Con mi por alcansa mas felicidad?’
Busca e silencio den bo mes…
Sera bo wowo… bay paden…
Para keto…refleha…
Hala un rosea profundo…
Tuma tempo pa bo mes…
Pa mayan cu tur bo amor…
Bo por tuma tempo pa tur esnan cu tin mester!
Loading ...
Alma…Amor y Felicidad…E arte di relacion… Ingrid Werleman www.comprondiendobida.com
Nunca mi a siña un caminda con pa papia riba e cosnan di mi alma. Pensando y buscando mi a scirbi nan pa mi mes. No semper tabata facil pa confia nan riba papel. Bo ta confronta bo mes y bo dolor y preguntanan di bida. Pero mi ta contento cu mi a hasi’e. Mi a cana ta observando bida y hende, habriendo un mundo na refleho riba mi mes. Observando otro, mi ta evaluando mi mes, e otro semper ta mi spiel. ‘Ken ami ta?’, ‘con mi kier ta?, ‘con mi no kier ta?’. ‘Purba pa no ‘husga’. Ami no conoce e mundo cu tin sconde tras di un otro hende. Cada hende ta un mundo cu a hasi’e ken e ta. Su pakete y experencia pa pasa den den e mundo, con pa siña su lesnan di bida.
Di un forma of otro, nos tur ta cana, buscando amor, buscando felicidad. Algo hopi personal, nos propio pensamento kico e ta ensera. Tin hende ta asocia amor cu dolor y no ta pensa cu felicidad total ‘bliss’ por existi. Bo ta corda e dicho ‘amor sin dolor, no ta amor’?
Continue reading “Alma, Amor y Felicidad.”
Sinti bo mes bunita y sexy despues di cancer. www.comprondiendobida.com
E prome Pink Runway Aruba (oktober 2010) a nifica kibra cu hopi taboe rond di e malesa di cancer. E evento aki a mustra cu ya hopi hende muhe no ta mira cancer como e fin di nan ser femenino y bellesa. Nan a lusi riba pasarela y a capta curason di tur presente. E bon noticia ta cu e apojo masal rond di mundo a juda hopi hende muhe cu cancer haja nan balor propio bek, tambe na Aruba.
Continue reading “Sinti bo mes bunita y sexy despues di cancer”
Sexualidad despues di cancer. Algun tip. www.comprondiendobida.com
Den hopi caso bida sexual di un hende muha ta para ful keto despues cu e haja sa cu e tin cancer. E experencia cu un malesa cu por nifica nos morto ta pone nos biba cu ansha. Na e momentonan aki majoria muhe tin mas tanto na sosten emocional, un caricia y sinti cu e hendenan rond di dje ta stim’e. Hopi bes e no ta pensa ainda con su pareja lo reaciona riba un posible kitamento di su pecho. E ta ocupa cu su proceso interno pa deal cu e malesa. Amputacion ta un proceso drastico y e por ta mes dificil pa e hende muhe, pero tambe pa su pareha. Hopi biaha nos no a sinja pa papia riba nos sentimentonan y esaki ta hasi e comunicacion mas dificil ainda. E punto mas critico ta kisas con pa cuminsa papia riba e tema.
Continue reading “Sexualidad despues di cancer, algun tip”
Herencia cultural, un dama cu mester stima. -Quito Nicolaas – www.comprondiendobida.com
E articulo aki a wordo referi door di Angelo Angela.
Angelo Angela: Mi kier a comparti un analisis di Quito Nicolaas tocante con leu nos ta den e parti artistico/cultural.
Herencia cultural: un dama cu mester stima!
Durante mi estadia mi a bin topa cu un Aruba cu ta brota di energia. Un energia cu ta busca caminda pa e sali y plama bou di e pueblo. Esei kier men cu hendenan ta pidi pa un alternativa, algo otro y diferente banda di e fiestanan y otro formanan di pasa tempo liber. Asina tambe nos conoci un cantidad di cursonan, tayernan, actividadnan cultural, conciertonan cu a mira lus di dia.
Hopi iniciativanan nobo, manera Serena di Arikok y programanan na radio y tv a ser lansa.
Di otro banda cu binimento di e shopping-mall, e.o. Palm Beach Plaza, por dividi Aruba den un parti super-moderno y un parti cu ta keda anticua.
Continue reading “Herencia cultural, un dama cu mester stima”
E Importancia di Mineralnan scirbi pa Vemma Caribbean www.comprondiendobida.com
“Origen di casi tur malesa ta pa motibo di deficiencia di un of otro mineral den e curpa.”
Dr. Linus Pauling, Ganado di premio Nobel
Tin hopi producto nutricional bon riba mercado cu ta sostene bo salud, pero masha poco ta contene mineralnan a base vegetal. Ban analisa un rato dicon e ta asina importante.
1) Dor cu e Tera ya no ta fertiel mas y e sistema di procesa e cuminda ta haci cu ya nos no ta haya e mineralnan mas den nos cuminda compara cu 50 aña pasa.
Continue reading “E Importancia di Mineralnan – Vemma Caribbean”
Querido Hubentud, sera conoci cu Oportunidad – Al Figaroa … www.comprondiendobida.com
‘Pushi Cheshire, Alice a puntra. Bo kier bisa mi cua caminda mi mester bay di akinan? E caminda cu bo tin cu tuma ta depende principalmente di unda bo kier jega, e pushi a contest’e. Esey no ta importami nada, Alice a bis’e. E ora no ta importa cua caminda bo tuma, e pushi a bis’e.’ – Charles ‘Lewis Carroll Dodgson, Alice in Wonderland 1865
Querido Hubentud,
Lagami cuminsa na deseabo un bon aña y introduci mi mes como Oportunidad. Mi ta manifestando kinan pa cordabo ken bo ta y loke bo ta capas di ta. No ta keda na mi pa bisabo kiko pa hasi cu bo bida, como cu esey ta den bo mesun man. Mi meta ta pa habri bo wowo y bisabo, siña conoce bo mes bon, explora bo mente y engrandece. Mescos cu Fe ta cuminsa na un simiya di mustard, bo logronan lo cuminsa cu un simpel inspiracion. Reconoce bo talentonan, averigua kiko e ta y exploite, como cu nos tur tin uno scondi.
Bida ta un gran misterio y hopi pregunta lo pasa bay sin contesta. Alguno inutil, alguno di hopi importancia. Esey ta pone cu nada nunca lo ta imposibel, solamente si bo gaña bo mes y no para pe. Busca bo Spirito, esun cu ta papia cubo. Puntre kiko boso deseo ta y asina logre hunto. Semper bay pa e gol, e keeper nunca no ta eynan.
Sinceramente,
Oportunidad
Autor: A. Figaroa ©


text:
Den cuadro di nos maneho semper transparente Cuerpo Policial Aruba kier informa lo siguiente.
Alto Mando di Cuerpo Policial a tuma nota di e interview via TeleAruba unda tres persona a acusa un colega di alto rango (Hoofdinspecteur) di ta envolvi den un caso unda cu un detencion supuestamente no a bay segun regla.
E cuidadanonan en cuestion a haci uzo di nan derecho y a entrega un keho na e departamento di investigacionnan Interno. E caso ta bou di investigacion y como tal nos no por duna mas detayes na e momentonan aki.


text:
Bijbel tapu Internet | BIJBEL—NYUN-GRONTAPUVERTALING
Yu wani leisi na artikel disi na ini %%?
Esekièl 37:1-28
37 Ne mi firi a krakti fu Yehovah+ èn a yeye fu Yehovah tyari mi go+ na a lagipresi di ben furu nanga bonyo.+2 A meki mi waka pasa lontu ala den bonyo. Ne mi si taki bun furu bonyo ben de na gron na ini a lagipresi. Den ben drei srefisrefi.+3 Dan a taigi mi: „Manpikin fu libisma, yu denki taki den bonyo disi kan kon na libi?” Ne mi taki: „Mi Moro Hei Masra Yehovah, na yu wawan sabi.”+4 Dan a taigi mi: „Taki san o pasa nanga den bonyo disi. Yu musu taigi den: ’Un drei bonyo, arki san Yehovah abi fu taki:5 Disi na san a Moro Hei Masra Yehovah taigi den bonyo: „Luku, mi o meki bro kon na ini unu, dan unu o kon na libi.+6 Mi o poti den titei fu un skin, dan mi o poti meti na tapu. Baka dati mi o poti buba gi unu. Dan mi o meki bro kon na ini unu èn unu o kon na libi.+ Unu sa musu fu sabi taki mi na Yehovah.”’”+7 Ne mi bigin taki profeititori soleki fa Gado ben taigi mi.+ Di mi bigin taki, mi yere wan bigi babari, fu di den bonyo ben e nakinaki na makandra. Ne ala den bonyo bigin kon na wán.8 Dan mi si fa den titei, meti, nanga buba kon na tapu den bonyo. Ma nowan bro ben de na ini den bonyo.9 Gado taigi mi tu: „Taigi a winti san a musu du. Manpikin fu libisma, taigi a winti: ’Disi na san a Moro Hei Masra Yehovah taki: „Winti, yu musu wai komoto na den fo uku fu grontapu, dan yu musu blo na tapu den dede sma disi,+ so taki den kan kon na libi baka.”’”+10 Ne mi bigin taki soleki fa Gado ben taigi mi. Blo ben kon na ini den bonyo, den bigin libi èn den go tanapu.+ Den ben furu leki wan bigi legre.11 Dan a taigi mi: „Manpikin fu libisma, den bonyo disi na ala den Israelsma makandra.+ Den e taki: ’Den bonyo fu wi kon drei èn wi no abi howpu moro.+ Ala sma gowe libi wi. Wi de wi wawan.’12 Fu dati ede yu musu taigi den: ’Disi na san a Moro Hei Masra Yehovah taki: „Mi pipel, mi o opo ala den grebi fu unu+ èn mi o meki unu komoto na ini den grebi. Dan mi o tyari unu go na a kondre Israel.+13 Mi pipel, te mi opo den grebi fu unu èn te mi meki unu komoto na ini den grebi, dan unu sa musu fu sabi taki mi na Yehovah.”’+14 ’Mi o meki mi yeye kon na unu tapu èn unu o kon na libi.+ Mi o meki unu libi na ini un kondre. Unu sa musu fu sabi taki na mi, Yehovah, taki disi èn na mi du en tu’, na so Yehovah taki.”+15 Dan Yehovah taigi mi:16 „Manpikin fu libisma, teki wan tiki,+ dan yu skrifi na tapu: ’Gi Yuda èn gi den manpikin fu Israel di e horibaka gi en.’+ Teki wan tra tiki, dan yu skrifi na tapu: ’Gi Yosef, a tiki fu Efrayim+ èn gi ala den Israelsma di e horibaka gi en.’+17 Tyari den tiki kon makandra, so taki den kan kon de wán tiki. Iya, den o tron wán tiki na ini yu anu.+18 Te den manpikin fu yu pipel e taigi yu: ’Yu no wani fruteri wi san den sani disi wani taki?’,+19 dan yu musu taigi den: ’Disi na san a Moro Hei Masra Yehovah taki: „Luku, mi o teki a tiki fu Yosef di de na ini na anu fu Efrayim, nanga den lo fu Israel di e horibaka gi en, dan mi o poti den na tapu a tiki fu Yuda. Mi o meki den kon de wán tiki.+ Iya, den tu tiki o tron wán tiki na ini mi anu.”’20 Den tiki pe yu skrifi na tapu, yu musu hori na ini yu anu, so taki ala sma kan si den.+21 Dan yu musu taigi den: ’Disi na san a Moro Hei Masra Yehovah taki: „Luku, mi o puru den Israelsma na mindri den tra pipel pe den ben go. Mi o puru den na ini ala den kondre, dan mi o tyari den kon na wán. Mi o meki den go na den eigi kondre.+22 Mi o meki den tron wán pipel na ini a kondre+ di de na tapu den bergi fu Israel. Den alamala o abi wán kownu.+ Den no o de tu pipel moro èn den no o prati moro na ini tu kownukondre.+23 Fosi den ben e doti densrefi, fu di den ben e dini den fisti gado fu den, den ben e du tegu sani èn den ben e du furu ogri.+ Ma now den no o du den sani disi moro. Mi o meki taki den no e du den sondu moro di den ben gwenti du na den tanpresi fu den èn mi o meki den kon krin.+ Den o tron mi pipel èn mi o tron den Gado.+24 Mi futuboi David o de a kownu fu den+ èn den alamala o abi wán skapuman.+ Den o hori den wèt+ nanga den komando fu mi+ èn den o du san mi taki.+25 Den o tan na ini a kondre di mi ben gi mi futuboi Yakob. Na drape den afo fu unu ben e tan tu.+ Fu ala ten den o tan drape,+ makandra nanga den pikin èn den bakapikin fu den. Fu ala ten mi futuboi David o de den edeman.+26 Dan mi o meki wan frubontu fu freide nanga den.+ Iya, a frubontu di mi o meki nanga den o tan fu ala ten.+ Mi o gi den a kondre fu den èn mi o meki den kisi furu pikin.+ Mi o poti mi santa presi na den mindri èn a o tan drape fu ala ten.+27 A tenti fu mi o tapu den.+ Mi o tron den Gado èn den o tron mi pipel.+28 Te mi santa presi o de na mindri den Israelsma fu ala ten,+ dan den pipel o sabi taki mi, Yehovah,+ na a wan di e meki Israel kon santa.”’”


text:
Fundacion Misioneros di Jesus Aruba hunto cu nan Director Spiritual Rev. Pastoor Rey Nares tin e grato placer di invita comunidad di Aruba pa un gran “Congreso di Sanacion y Liberacion”. Durante e congreso lo tin como invitado Rev. Presbitero Fray Rafael Guzman Gabriel, O.P. for di Cochabamba, Bolivia.
Manera tur aña e Fundacion di Misioneros di Jesus Aruba ta organisa un congreso unda cu un cantidad grandi di fielnan di Aruba ta bin hunto p’asina scucha mas di e palabra di Señor, tambe pa aumenta nan Fe y, haya sanacion spiritual, fisico y hopi mas.
Rev. Fray Rafael Guzman tin tambe e don di exorcismo pa core cu tur cos malo cu ta molestia bo.
E congreso tin un duracion di 2 dia, cual lo tuma lugar diabierna 17 y 18 di november 2017 na Sport Boys Club na Angochi, Santa Cruz di 7:00 pm – 11:00 pm,
Carchinan ta obtenibel na: Citgo Boulevard; Citgo Essoville; The Smiling Shop; Dowco Santa Cruz; Botica Santa Cruz; Botica Santa Anna; Restaurant El Chalan y Refresqueria Mayor.
Pa mas informacion por yama 730-2055 of 564-0224 y por bishita e pagina di Facebook di Misioneros de Jesus Aruba.
Misioneros di Jesus kier gradici tur persona y instancia cu di un of otro forma ta yudando pa haci evento aki realidad.
Comunidad completo di Aruba ta keda cordialmente invita pa pasa busca bo entrada y asina ricibi e sanacion tan anhela. Cu pa Dios nada no ta imposibel!


text:
Autobus a alcansa un mucha chikito na un bushalte na Pos Chikito
Diamars mainta a drenta informe di cu un auto lo a dal un mucha na e bushalte na Pos Chikito, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un mucha chikito cual a ser alcansa pa un autobus. E impacto tabata fuerte y e mucha tabata keha di dolor, e tin sla na cabez, no por habri un banda di wowo y ademas e ta mas inconciente cu conciente . Un dokter cu net tabata pasando a para baha y duna asistencia. Na yegada di e ambulans nan a atende e mucha y a transporte pa hospital.


text:
Livio Hermans
Livio Hermans
Livio Hermans a toca piano durante e ceremonia na biblioteca pa e Reapertura oficial di e edificio central na George Madurostraat.
Livio a interpreta e dushi himno di Aruba y e wals di Padu del Caribe, titula Biblioteca Nacional. E composicion aki ta riba un CD di Padu di aña 1994 y for di e tempo ey biblioteca ta consider’e su himno.
Dr. Livio Hermans, un gran amigo di biblioteca, ta medico y apotheker, cu un pasion grandi y talento pa piano. Cu 7 aña Livio a haya su prome les di piano cerca Miss Lilian van Dijck. Despues el a sigui cu les cerca maestro Edgar Palm, teoria di musica y en particular ehecucion di musica antiyano. Durante su estudio na Amsterdam el a tuma les di interpretacion di musica clasico di siglo 18 y 19.
Durante añanan Livio a duna diferente presentacion riba piano, tanto como solista como acompañante na piano di p.e. ‘Orfeon Crescendo’ di Frank Davelaar na Corsou. Sinembargo su preferencia semper a bay pa acompaña na piano “das Lied”. Na 1995 Livio a saca un CD di composicionnan di Edgar Palm q.e.p.d. como homenahe na e gran maestro aki.
Como un lesador, studiante pa bida Livio ta un bishitante fiel di biblioteca.


text:
Kiko lo bo kier haci?
Wak bo Cuenta di Awa
Bo meter di awa
Reconecta un meter
Con pa paga bo recibo
Spaar riba bo uzo di awa
Puntra un pregunta
Top FAQ's
-
Mi por wak mi cuenta di awa Online?
Si! Uzando nos online portal "WEB Care" bo por wak bo cuenta di awa ariba bo computer. Bo por wak bo historia di consumo y tur pagonan ricibi na WEB tambe.
Click ariba e link pa WEB Care full ariba di e page y disfruta di aceso unda cu bo ta!X
-
Mi no tin awa, Kico a pasa?
Si esaki ta prome bes cu bo awa a wordo desconecta, ainda bo tin awa! Por fabor bai na bo meter di awa, y bo lo haña un carta na e meter cu splicacion di con pa evita un desconexion actual.
E suma atrasa mester wordo paga dentro di dos dia di trabou pa evita cu e meter wordo desconecta. Click aki pa mas infomation.
Den caso cu no tin un carta na bo meter di awa na cas, por fabor yama 525-4200 pa asistencia.X
-
Mi mester un Meter Nobo, con mi por aplica pa esaki?
Tur pedida di meter mester wordo complete na oficina di WEB na Balashi
- Bo ta trahando un cas?
Bo ta construyendo un edificio comercial?
Si ta desea un meter pa construccion, presenta na loket di WEB cu:
- Permiso di DOW pa construi e edificio comercial
- Copia di e mapa di plan di ubicacion of “situatie tekening” di e tereno
- Identificacion valido
- Copia di e inscripcion di e negoshi den registro di Camara di Comercio Aruba no mas bieu cu 3 luna
- E negoshi meser autorisa un persona por escrito pa firma pa e negoshi (Click aki pa carta di Autorisacion)
- Awg 130,- pa:
- Deposito Awg. 80,-
- Coneccion: Awg. 50,-
Si ta desea un meter pa construccion, presenta na loket di WEB cu:
Permiso di DOW pa construi e cas Copia di e mapa di plan di ubicacion Identificacion valido AWG 130,- for:
- Deposito Awg. 80,-
- Coneccion Awg. 50,-
-
Unda mi por yama si mi tin un problema cu mi awa na cas?
Nos Call center ta disponibel di 7or di mainta te 5or di atardi non-stop.
Por fabor tuma contacto cu nan na 525-4200 pa raporta cualkier problema relaciona cu bo awa di bebe.
-
Mi no ta compronde mi cuenta di awa, kico tur cos kemen?
Bo cuenta di awa mensual ta contene hopi informacion tocante bo historia di consumo di awa y di cuanto bo cobransa ta cada luna. Click aki pa un splicacion completo di e contenido di bo cuenta di awa.X
Aruba's renewable energy monitor
Produccion di Awa
Produccion di Awa
Aruba su trajecto for di un sistema di awa potable primitivo pa un sistema di produccion y distrinucion di awa sofistica.
Garantizando su populacion e awa di calidad y pagabel manera e comunidad ta custuma.


text:
Despues cu aña pasa el a forma parti di e liga profesional di bowling PWBA, e bolichera Kamilah Dammers e aña aki un bes mas ta activo unda e lo hunga su di dos torneo porfesional pa loke ta e temporada aki.
Algun siman atras Kamilah a hunga den e PBWA Clearwater, pero aki el a keda net cortico p’e playoff entre e 38 miho hungadonan.
Awo e lo competi den e torneo mas grandi di Merca, esta e PWBA US Open na Las Vegas, Nevada.
Mester bisa cu durante di e US Woman’s Open, e bolichera Dammers lo hunga un total di 3 dia di clasificacion y despues lo tin 2 dia di match play caminda e miho hungadonan lo sigui p’e rond final.
E tour profesional PWBA ta conta cu un total di 11 torneo rond Merca y mayoria hungado ta di nacionalidad Mericano. E otro representacion ta bini di e. o. Colombia, Mexico, Republica Dominicana, Venezuela y Aruba.
E hoben Kamilah Dammers ta un di e miho bolicheranan di Aruba.
Na 2014, Kamilah a logra triunfa cu medaya di Oro y Plata den e Weganan Centro Americano y del Caribe na Veracruz, Mexico.


text:
Studia pa Information manager
Studia pa Information Manager? Sigur!! un carera interesante!!
Biblioteca Nacional Aruba mester di profesional hoben
Na diferente pais na mundo bo por continua bo estudio den ramo di informacion. Sea na Merca, Canada, Puerto Rico pero tambe por ehempel na Hulanda. E Hogeschool na Amsterdam, Hulanda ta ofrece un educacion den e ramo aki riba nivel di HBO, esta Hogere Beroepsopleiding.
Information manager
Con bo ta maneho informacion? Con bo ta percura pa un persona haya e informacion corecto y necesario den e mihor forma? Con bo ta investiga mercadonan di media y con bo ta identifica e necesidad di informacion di bo publico?
Kico ta e tareanan?
Abo e manager di Informacion ta busca datonan, sea texto, imagen of sonido. Abo como specialista ta haya bo caminda na un manera efectivo den e diferente fuentenan di informacion.
Bo ta construi sistemanan di acesa informacion (software y database) y bo ta acumula informacion. Bo ta organisa e informacion na un manera logico. Bo ta percura tambe pa e contenido por wordo usa mas biaha. Bo ta conserva e herencia cultural y bo ta hasie publico y acesibel.
Bo ta percura pa informacion ta keda bon warda y acesibel pa futuro generacionnan.
Bo ta ofrece un producto bon pa cada peticion di informacion di cada usuario.
Biblioteca Nacional Aruba mester di mas profesional den ramo di informacion pero naturalmente bo por traha den otro tipo di organisacion tambe cu un diploma reconoci. Si bo ta desea mas informacion riba e estudio aki bo por bishita e website di Hogeschool Amsterdam www.hva.nl Si bo ta desea di haya un impresion di e profesion interesante aki por yama Biblioteca pa hasi un cita cu un bibliotecaria pa un splicacion. Bo por haya un recorido tambe den biblioteca. Por bishita un otro website cu yama www.werkenindebibliotheek.nl